Det bliver mere og mere almindeligt, at blendere har 1000 watt. Dog behøver du som regel ikke 1000 watt for at få en god blender. Mange gode blendere kommer for eksempel med mellem 500-900 watt, som vil være nok for langt de flestes daglige behov. Vil du have en blender, der kan knuse alt fra frossen frugt og isterninger til grove grøntsager, kan det dog være, at du skal overveje at investere i en af de bedste blendere med en eller flere hestekræfter.